|  |
| --- |
| **zatvoreni investicijski fond sa javnom ponudom****prevent invest d.d.** |
| *Statut**- prečišćeni tekst-* |
| *nacrt teksta* |
| verzija 1.3 |
| 17.05.2009. godine |
| **Pripremili:** |

|  |
| --- |
| [**Lex prospicit not respicit** – Zakon uređuje budućnost, ne prošlost.] |

**Sadržaj dokumenta**

[I. OPŠTE ODREDBE 4](#_Toc230498331)

[II. NAZIV, ODNOSNO FIRMA I NAZNAKA VRSTE FONDA 5](#_Toc230498332)

[III. DJELATNOST](#_Toc230498333) 6

[IV. PODACI O DRUŠTVU ZA UPRAVLJANJE I BANCI DEPOZITARU 6](#_Toc230498334)

[V. INVESTICIJSKI CILJEVI, NAČIN OSTVARIVANJA CILJEVA, VRSTA IMOVINE U KOJU JE DOZOVOLJENO ULAGANJE I RIZICI POVEZANI SA STRUKTUROM PORTFOLIJA I ULAGANJA](#_Toc230498335) 7

[VI. OBRAČUN NETO VRIJEDNOSTI 10](#_Toc230498336)

[VII. TROŠKOVI FONDA 10](#_Toc230498337)

[VIII. ZASTUPANJE I PREDSTAVLJANJE](#_Toc230498338) 11

[IX. IZNOS OSNOVNOG KAPITALA, KLASA, BROJ I NOMINALNA VRIJEDNOST DIONICA 11](#_Toc230498339)

[X. POSTUPAK U SLUČAJU NEPLAĆANJA UPISANIH DIONICA 12](#_Toc230498340)

[XI. NAČIN POVEĆANJA I SMANJENJE OSNOVNOG KAPITALA](#_Toc230498341) 12

[XII. NAČIN FORMIRANJA I KORIŠTENJA FONDA REZERVI](#_Toc230498342) 13

[XIII. NAČIN PODJELE DOBITI I ISPLATE DIVIDENDE 14](#_Toc230498343)

[XIV. NAČIN POKRIĆA GUBITKA 15](#_Toc230498344)

[XV. BROJ GLASOVA PO KLASI DIONICA](#_Toc230498345) 15

[XVI. ORGANI FONDA, NAČIN SAZIVANJA I ODLUČIVANJA SKUPŠTINE 16](#_Toc230498346)

[XVII. SASTAV, NAČIN IMENOVANJA I RAZRJEŠENJA, OVLAŠTENJA NADZORNOG ODBORA I DIREKTORA FONDA](#_Toc230498347) 21

[XVIII. SASTAV, NAČIN IMENOVANJA I OVLAŠTENJA ODBORA ZA REVIZIJU](#_Toc230498348) 28

[XIX. POSTUPAK PRIPAJANJA I SPAJANJA FONDA](#_Toc230498349) 29

[XX. PRESTANAK FONDA](#_Toc230498350) 30

[XXI. POSTUPAK IZMJENA I DOPUNA STATUTA](#_Toc230498351) 30

[XXII. ZAVRŠNE ODREDBE](#_Toc230498352) 30

Definicije i pojmovi korišteni u tekstu Statuta:

1. *Društvo – Društvo za upravljanje fondovima (zakonska definicija društva) Blago d.o.o. sa pravnim sjedištem Trg Međunarodnog prijateljstva 25, 71000 Sarajevo, Bosna i Hercegovina;*
2. *Fond – Zatvoreni investicijski fond sa javnom ponudom „prevent INVEST“ d.d. Sarajevo;*
3. *Komisija – Komisija za vrijednosne papire Federacije Bosne i Hercegovine;*
4. *Zakon – Zakon o investicijskim fondovima*

Na osnovu odredbi člana 106. i 108. Zakona o investicijskim fondovima (“Službene novine Federacije BiH”, broj 85/08**,** 25/17 ), člana 121. i 234**.** Zakona o privrednim društvima (“Službene novine F BiH”, br.81/15), i odredaba Pravilnika o upravljanju dioničkim društvima („Službene novine FBiH“ br. 19/10), Skupština Zatvorenog investicijskog fonda sa javnom ponudom „*prevent* INVEST“ d.d. Sarajevo, na sjednici održanoj dana 26**.**06.2018**.** godine donijela je:

**S T A T U T**

**ZATVORENOG INVESTICIJSKOG FONDA SA JAVNOM PONUDOM**

**“*prevent* INVEST” d.d. Sarajevo**

# OPŠTE ODREDBE

**Član**

Statutom Zatvorenog investicijskog fonda sa javnom ponudom “*prevent* INVEST” d.d. Sarajevo (u daljem tekstu: Fond) uređuje se: oblik, status i organizacija Fondasa Zakonom o privrednim društvima, Zakonom o investicijskim fondovima (u daljem tekstu: Zakon) i Pravilnikom o upravljanju dioničkim društvima (u daljem tekstu: Pravilnik).

**Član**

**Podaci o Fondu**

Fond je pravno lice.

Fond je osnovan 06.02.2002. godine kada je Rješenjem Kantonalnog suda u Sarajevu broj: UF/I-1949/01 izvršen upis u sudski registar pod imenom Privatizacijski investicioni fond „*prevent* INVEST“ d.d. Sarajevo;

Rješenjem Općinskog suda u Sarajevu broj: 065-0-Reg-06-000750 od 13.07.2006. godine u sudski registar je upisana transformacija Privatizacijskog investicionog fonda u Investicioni fond.

Rješenjem Općinskog suda u Sarajevu br. 065-0-Reg-09-002570 od 26.11.2009. upisana je u registar privrednih društava kod Općinskog suda u Sarajevu pod brojem MBS 65-02-0038-11 (stari broj MBS 1-23456) transformacija Investicionog fonda u Zatvoreni investicijski fond sa javnom ponudom „prevent INVEST“ d.d. Sarajevo.

 Fond je osnovan na neodređeno vrijeme i može prestati samo u slučajevima i na način predviđen zakonom.

 Dionice Fonda uvrštene su na trgovanje na Sarajevskoj berzi-burzi vrijednosnih papira d.d. Sarajevo.

**Član**

Fond odgovara za svoje obaveze cjelokupnom svojom imovinom.

Fond ne odgovara za obaveze svojih dioničara.

**Član**

**Statut Fonda**

Statut Fonda sadrži:

1. opšte odredbe;
2. naziv, odnosno firma i naznaka vrste Fonda;
3. sjedište Fonda;
4. djelatnost Fonda;
5. podaci o društvu za upravljanje i banci depozitaru;
6. investicijski ciljevi, način ostvarivanja ciljeva, vrsta imovine u koju je dozvoljeno ulaganje i rizici povezani sa strukturom portfolija i ulaganjima;
7. obračun neto vrijednosti;
8. troškovi Fonda;
9. zastupanje i predstavljanje;
10. iznos osnovnog kapitala, klasu, broj i nominalnu vrijednost dionica;
11. postupak u slučaju neplaćanja upisanih dionica;
12. način povećanja i smanjenja osnovnog kapitala Fonda;
13. način formiranja i korištenja fonda rezervi Fonda;
14. način podjele dobiti i isplate dividende;
15. način pokrića gubitka;
16. broj glasova po klasi dionica;
17. način sazivanja skupštine i odlučivanja, sastav i nadležnost odbora;
18. sastav, način imenovanja i razrješenja i ovlaštenje nadzornog odbora i direktora Fonda;
19. sastav, način imenovanja i razrješenja i ovlaštenje odbora za reviziju;
20. postupak pripajanja i spajanja Fonda;
21. prestanak Fonda;
22. postupak izmjena i dopuna statuta;
23. završne odredbe.

# NAZIV, ODNOSNO FIRMA I NAZNAKA VRSTE FONDA

**Član**

**Firma i skraćeni naziv Fonda**

Fond posluje pod firmom: Zatvoreni investicijski fond sa javnom ponudom “*prevent* INVEST” d.d. Sarajevo.

Skraćena oznaka firme je: ZIF “*prevent* INVEST” d.d. Sarajevo.

**Član**

**Sjedište Fonda**

Sjedište Fonda je u Sarajevu, ulica Trg Međunarodnog prijateljstva br. 25.

**Član**

**Korespondencija Fonda**

Fond ima pečat i štambilj.

Pečat je okruglog oblika, prečnika 30 mm, a služi za ovjeru autentičnosti akata.

Pečat i štambilj sadrže puni naziv Fonda.

Štambilj je četvrtastog oblika i služi za prijem akata.

Sva poslovna pisma i narudžbe moraju sadržavati:

1. Punu firmu i sjedište Fonda;
2. Naziv i sjedište institucije kod koje i broj pod kojim je Fond upisan u registar;
3. Broj računa sa nazivom i sjedištem finansijske organizacije kod koje Fond drži račune;
4. Porezni identifikacijski broj Fonda.

# DJELATNOST

**Član**

**Djelatnost Fonda**

U skladu sa Odlukom o klasifikaciji djelatnosti BiH (Sl. Glasnik BiH 47/10) Fond obavlja sljedeće djelatnosti:

64.30 Trustovi, fondovi i slični finansijski subjekti

# PODACI O DRUŠTVU ZA UPRAVLJANJE I BANCI DEPOZITARU

**Član**

**Društvo za upravljanje i depozitar Fonda**

Društvo posluje pod firmom: Društvo za upravljanje fondovima „BLAGO“ d.o.o. Sarajevo.

(u daljem tekstu: Društvo).

Skraćena oznaka firme: Blago d.o.o. Sarajevo

 Sjedište: Sarajevo, ul. Trg Međunarodnog prijateljstva br. 25. Sjedište Društva je i mjesto uprave.

Društvo za upravljanje fondovima Blago d.o.o. Sarajevo je organizovano kao društvo sa ograničenom odgovornošću.

Društvo je 08.11.2000. godine Rješenjem Komisije za vrijednosne papire F BiH br. 05-19-178/00 upisano u registar emitenata pod brojem 03-11-113, a Rješenjem Kantonalnog suda u Sarajevu br. UF/I-4906/00 upisano u registar Suda 08.12.2000. godine, pod brojem 1-22743.

Osnovni kapital Društva iznosi 1.250.000,03 KM (jedanmiliondvijestotinepedesethiljadakonvertibilnih maraka i 03/100).

Vlasnička struktura je sljedeća:

|  |  |  |
| --- | --- | --- |
| Rb. | Član Društva i adresa | Procentualno učešće |
| 1. | Društvo za proizvodnju i trgovinu “PREVENT SARAJEVO” d.o.o. Visoko, Ul. Goruša bb, Visoko, Bosna i Hercegovina | 51,1111 % |
| 2. | Društvo za ekonomski, finansijski i pravni konsalting "ESTABLISH" d.o.o. Sarajevo,Ul.Bulevar Meše Selimovića br.16, Bosna i Hercegovina | 48,8889 % |
|   | UKUPNO |  100,0000% |

Osnovni kapital je u novčanim sredstvima.

Banka depozitar Fonda je Raiffeisen Bank d.d. BiH, sa sjedištem u ul. Zmaja od Bosne b.b., 71000 Sarajevo. Poslove depozitara obavlja na osnovu Rješenja Komisije za vrijednosne papire FBiH br. 05/2-19-497/05 od 24.08.2005. godine i Saglasnosti za održavanje dozvole br. 05/1-49-3796/08 od 09.10.2008. godine.

Nadzorni odbor Fonda zadržava pravo da na prijedlog Uprave Društva, izabere drugu banku depozitara, odnosno banku koja posjeduje dozvolu za obavljanje depozitarnih poslova izdanu od strane Komisije.

**Član**

 **Uprava Društva**

**Upravu Društva čine:**

***Direktor Društva***

Ime i prezime: Dino Bojić

Datum i mjesto rođenja: 23.05.1981., Travnik, Bosna i Hercegovina

Kvalifikacije: Magistar menadžmenta

***Izvršni direktor Društva:***

Ime i prezime: Eldina Dizdarević

Datum i mjesto rođenja: 16.01.1983., Sarajevo, Bosna i Hercegovina

Kvalifikacije: Diplomirani ekonomista

**Član**

**Nadzorni odbor Društva**

Nadzorni odbor Društva čine:

Ime i prezime: Samir Redžepović

Funkcija u Nadzornom odboru: Predsjednik

Datum i mjesto rođenja: 06.09.1964., Sarajevo, Bosna i Hercegovina

Kvalifikacije: Diplomirani pravnik

Ime i prezime: Almir Jazvin

Funkcija u Nadzornom odboru: član

Datum i mjesto rođenja: 11.07.1976., Čapljina, Bosna i Hercegovina

Kvalifikacije: Magistar ekonomije

Ime i prezime: Eldin Hadžiselimović

Funkcija u Nadzornom odboru: član

Datum i mjesto rođenja: 10.11.1976., Sarajevo, Bosna i Hercegovina

Kvalifikacije: Diplomirani mašinski inženjer

# INVESTICIJSKI CILJEVI, NAČIN OSTVARIVANJA CILJEVA, VRSTA IMOVINE U KOJU JE DOZOVOLJENO ULAGANJE I RIZICI POVEZANI SA STRUKTUROM PORTFOLIJA I ULAGANJA

**Član**

**Investicijski cilj Fonda i način ostvarenja ciljeva**

Investicijski cilj Fonda je ostvarivanje stabilnih prinosa na duži rok (5-7 godina) kroz ulaganje imovine Fonda pretežno u vlasničke i dužničke vrijednosne papire domaćih i inostranih emitenata, odnosno, drugu imovinu u skladu sa zakonskim ograničenjima i ograničenjima vrste imovine u koju je dozvoljeno ulaganje Fonda.

Istovremeno, investicijski cilj Fonda je ostvariti stabilan prinos za svoje ulagače vodeći računa o rizicima ulaganja.

Investicijski ciljevi će se ostvariti ulaganjem po različitim privrednim granama bilo u zemlji ili državama članicama Evropske Unije i OECD-a, s ciljem što veće disperzije rizika i ostvarenja tipičnih ili većih prinosa od onih na tržištu kapitala BiH.

**Član**

**Ulaganja sredstava Fonda**

Sredstva Fonda Društvo će ulagati u:

* dugoročne i kratkoročne vrijednosne papire;
* udjele ili dionice investicijskih fondova;
* instrumente tržišta novca;
* novčane depozite i
* nekretnine.

**Član**

**Ograničenja ulaganja**

Na ulaganje imovine iz člana 13. ovog Statuta primjenjuju se sljedeća ograničenja:

* 1. najviše 15% neto vrijednosti imovine Fonda može biti uloženo u vrijednosne papire ili instrumente tržišta novca jednog emitenta, izuzev:

- najviše 35% neto vrijednosti imovine Fonda može biti uloženo u vrijednosne papire samo jednog emitenta kod repliciranja indeksa vrijednosnih papira ako je to neophodno za repliciranje tog indeksa,

- Fond može ulagati pod uslovima propisanim članom 76. Zakona, u vrijednosne papire i instrumente tržišta novca čiji je emitent ili za koje garantuje Federacija Bosne i Hercegovine, Republika Srpska, Bosna i Hercegovina, država članica Evropske unije, država članica OECD-a, jedinica lokalne samouprave Federacije Bosne i Hercegovine i Republike Srpske i jedinica lokalne uprave država članica Evropske unije,

* 1. najviše 20% neto vrijednosti imovine Fonda može biti uloženo u vrijednosne papire i instrumente tržišta novca čiji su emitenti lica koja čine grupu povezanih lica, u smislu odredaba Zakona i Zakona o tržištu vrijednosnih papira. Povezana društva u skladu sa Zakonom i Zakonom o tržištu vrijednosnih papira smatraju se jednim emitentom u smislu člana 75. i 76. Zakona,
	2. najviše 20% neto vrijednosti imovine Fonda može se položiti kao depozit u istu banku iz člana 75. stav 1., tačka d) Zakona,
	3. ukupna vrijednost ulaganja u vrijednosne papire ili instrumente tržišta novca čiji je emitent isto lice i vrijednosti depozita položenih kod tog lica i izloženosti na osnovu finansijskih derivata kojim se trguje na drugom organiziranom tržištu (OTC), ugovorenih sa tim licem, ne može preći 20% neto vrijednosti imovine Fonda,
	4. najviše 20% neto vrijednosti imovine Fonda može biti uloženo u udjele ili dionice jednog Fonda iz člana 75. stav 1., tačka b) Zakona, pod daljim uslovom da najviše 10% može biti uloženo u fondove sa zatvorenom ponudom i najviše 30% vrijednosti neto imovine Fonda može biti uloženo u fondove, osim u fondove iz člana 15. stav 1., tačka b) Zakona, te da ulaganje u udjele ili dionice drugih fondova ne smije prelaziti 25% neto vrijednosti imovine pojedinog fonda u koji se ulaže,
	5. najviše 25% dionica sa pravom glasa jednog emitenta i vrijednosnih papira iste emisije obveznica,
	6. izloženost prema jednom licu na osnovu finansijskih derivata ugovorenih sa tim licem na drugom organiziranom tržištu (OTC) ne može biti veća od:

-    10% neto vrijednosti imovine Fonda, ako se radi o banci iz člana 75. stav 1., tačka d). Zakona,

- 5% neto vrijednosti imovine Fonda, ako se radi o nekom drugom pravnom licu;

Društvo smije sredstva Fonda ulagati u terminske i opcijske ugovore i druge finansijske derivate, isključivo sa ciljem zaštite imovine Fonda. Uticaj takvih ulaganja očituje se kroz smanjenje rizičnosti Fonda.

Kod investiranja od strane Fonda biće poštovana i sva druga ograničenja strukture portfolija i načina investiranja zatvorenog Fonda sa javnom ponudom u skladu sa Zakonom.

**Član**

**Rizik ulaganja**

Ulaganje u Fond pretpostavlja preuzimanje određenih rizika.

Rizik ulaganja na tržištu kapitala je vjerovatnoća ili mogućnost da prinos od ulaganja bude nezadovoljavajući ili negativan.

Nezadovoljavajući ili negativan prinos može nastati kao posljedica sljedećih rizika:

* Rizik promjene cijena finansijskih instrumenata (tržišni rizik),
* Rizik promjene kursa (valutni rizik),
* Kreditni rizik,
* Rizik likvidnosti,
* Rizik promjene neto vrijednosti imovine Fonda,
* Rizik promjene poreskih propisa.

*Rizik promjene cijena finansijskih instrumenata (tržišni rizik)*

Imovina Fonda će biti, uložena u razne finansijske instrumente i vrijednosne papire u skladu sa strategijom i ograničenjima ulaganja navedenih u Prospektu i Statutu. Cijena tih vrijednosnih papira, pod uticajem raznih faktora, je podložna dnevnim promjenama. To podrazumijeva da pad cijene bilo kojeg vrijednosnog papira u koji je uložena imovina Fonda može dovesti do pada prinosa Fonda.

*Valutni rizik*

Imovina Fonda može biti uložena u finansijske instrumente denominirane u različitim valutama čime se taj dio imovine izlaže riziku promjene kursa pojedine valute u odnosu na konvertibilnu marku – obračunsku valutu u kojoj se mjeri prinos na ulaganje imovine Fonda.

*Kreditni rizik*

Kreditni rizik predstavlja mogućnost da emitenti finansijskog instrumenta koji je uključen u imovinu Fonda neće u cjelini ili djelomično podmiriti svoje obveze, što bi negativno uticalo na likvidnost i vrijednost imovine Fonda.

*Rizik likvidnosti*

Rizik likvidnosti predstavlja vjerovatnoću nemogućnosti brze prodaje finansijske imovine Fonda po cijeni koja je približno jednaka fer vrijednosti te imovine.

*Rizik promjene neto vrijednosti imovine Fonda*

S obzirom na vrste imovine u koje Fond ulaže, te s obzirom na sastav portfolija Fonda, odnosno na tehnike upravljanja imovinom Fonda, vrijednost imovine podložna je promjenama.

*Rizik promjene poreskih propisa*

Rizik promjene poreznih propisa podrazumijeva mogućnost da zakonodavna vlast promijeni porezne propise na način na koji bi negativno uticao na prinos Fonda, i kao takav je u potpunosti izvan uticaja Društva.

# OBRAČUN NETO VRIJEDNOSTI

**Član**

**Obračun neto vrijednosti imovine Fonda**

Neto vrijednost imovine Fonda je ukupna vrijednost imovine fonda umanjena za ukupne obaveze fonda.

Vrijednosti neto imovine Fonda obračunava Društvo i to jednom mjesečno u skladu sa odredbama Zakona a na osnovu metodologije obračuna neto vrijednosti imovine koju je propisala Komisija za vrijednosne papire Federacije BiH.

Neto vrijednost imovine po dionici Fonda je neto vrijednost imovine Fonda srazmjerno raspoređena na svaku izdanu dionicu Fonda u trenutku izračuna neto vrijednosti imovine Fonda.

Obračun vrijednosti kontroliše i potvrđuje banka depozitar.

# TROŠKOVI FONDA

**Član**

**Troškovi Fonda**

Pokazatelj ukupnih troškova Fonda, u koje ne ulaze troškovi poreza koje je Fond dužan platiti po osnovi zakona koji regulišu materiju oporezivanja kao i ostale naknade određene posebnim zakonima, ne smiju prelaziti 3,5% prosječne godišnje neto vrijednosti imovine Fonda po završetku godišnjeg obračunskog perioda.

Ukupan iznos svih troškova koji se knjiže na teret Fonda iskazuju se kao pokazatelj ukupnih troškova a izračunava se na sljedeći način:

ukupni troškovi iz čl. 64.Zakona,

osim troškova iz stava(1) tač.k) i m) tog člana

------------------------------------------------------------- X 100

Prosječna godišnja neto vrijednost imovine

Društvo snosi sve nastale troškove koji u određenoj poslovnoj godini prijeđu najviši dopušteni pokazatelj ukupnih troškova u visini od 3,5% prosječne godišnje neto vrijednosti imovine Fonda.

Pokazatelj ukupnih troškova mora se objaviti u revidiranom godišnjem izvještaju Fonda.

Iz imovine Fonda mogu se plaćati isključivo sljedeći troškovi:

1. naknada Društvu u iznosu od 2,7% prosječne godišnje neto vrijednosti imovine Fonda,
2. naknada banci depozitaru,
3. naknade i troškovi članova Nadzornog odbora (dokumentirani putni troškovi, troškovi edukacije, troškovi korištenja službenog automobila, kupovina stručne literature), te nagrade članovima Nadzornog odbora u skladu sa odlukama Skupštine;
4. naknade i troškovi Direktora Fonda koji su predviđeni važećim relevantnim propisima a odnose se na: naknadu plaće, topli obrok, putne troškove, naknadu za prijevoz na/sa posao/la i regres do neoporezivog iznosa. U troškove Direktora Fonda uključeni su svi vidovi naknada koje Direktoru mogu pripasti prilikom prestanka radnog odnosa u skladu sa važećim zakonskim propisima, što će u svakom konkretnom slučaju biti regulisano odlukom Nadzornog odbora.
5. naknade iz tačke d) ovog člana utvrđene su u neto iznosima a na njih Fond obračunava i plaća pripadajuće poreze i doprinose u skladu sa važećim zakonskim propisima.“
6. troškovi, provizije ili takse neposredno povezane sa sticanjem ili prodajom imovine Fonda,
7. naknada i troškovi Registra vrijednosnih papira u Federaciji,
8. računovodstveni, revizorski i advokatski troškovi nastali u poslovanju zatvorenog Fonda,
9. troškovi izrade, štampanja i poštarine vezani uz objavu i dostavu izvještaja koji se prema Zakonu podnose dioničarima,
10. troškovi održavanja sjednica Nadzornog odbora i redovnih sjednica skupštine, osim u slučaju vanredne skupštine koju sazove Društvo, u kom slučaju te troškove snosi Društvo,
11. sve propisane naknade koje se plaćaju Komisiji,
12. troškovi uvrštenja na berzu ili drugo uređeno javno tržište,
13. porezi koje je Fond dužan platiti na osnovu zakona koji regulišu materiju oporezivanja,
14. troškovi oglašavanja u skladu sa Zakonom
15. troškovi zaštite na radu i zaštite od požara i
16. ostale naknade određene posebnim zakonima.

Troškovi će se zaračunavati imovini Fonda u stvarnim iznosima.

**Član**

**Poslovna godina i poreski propisi**

Imovina Fonda biće terećena za sve porezne obaveze koje su propisane pozitivnim zakonskim propisima Bosne i Hercegovine i Federacije Bosne i Hercegovine ili će biti propisane kao obaveza Fonda.

Poslovna godina je kalendarska godina.

# ZASTUPANJE I PREDSTAVLJANJE

**Član**

**Zastupanje i predstavljanje**

Fond zastupa i predstavlja direktor.

Direktor zastupa i predstavlja Fond – bez ograničenja.

Ovlaštenja direktora za zastupanje upisuju se u registar društava

# IZNOS OSNOVNOG KAPITALA, KLASA, BROJ I NOMINALNA VRIJEDNOST DIONICA

**Član**

**Osnovni kapital Fonda**

Osnovni kapital Fonda u novcu iznosi 79.766.598,15 KM (slovima: sedamdesetdevetmilionasedamstotinašezdesetšesthiljadapetstotinadevedesetosamkonvertibilnih maraka i 15/100).

Osnovni kapital Fonda podijeljen je na 2.021.967 (slovima: dvamilionadvadesetjednuhiljadudevetstotinašezdesetsedam) redovnih običnih dionica, nominalne vrijednosti 39,45KM (slovima: tridesetdevet i 45/100 konvertibilnih maraka).

Dionice su dematerijalizovane, nedjeljive, neograničeno prenosive, obične dionice, glase na ime i sadrže prava na učešće u upravljanju, raspodjeli dobiti i diobi imovine preostale nakon stečaja ili likvidacije Fonda.

Iznos osnovnog kapitala Fonda ne može biti manji od 1.000.000,00 KM.

# POSTUPAK U SLUČAJU NEPLAĆANJA UPISANIH DIONICA

**Član**

**Postupak u slučaju neplaćanja upisanih dionica**

Ako osnivači i drugi upisnici ne uplate sve dionice, osnivanje Fonda nije uspjelo.

Ako sve dionice nisu uplaćene u objavljenom roku, osnivači i drugi upisnici mogu uplatiti preostale dionice, najkasnije 15 (petnaest) dana nakon isteka objavljenog roka za upis.

Osnivači su dužni izvještaj o neuspjelom osnivanju Fonda, sa podacima, načinu i roku povrata izvršenih uplata, objaviti na način objavljivanja prospekta, i to najkasnije 15 (petnaest) dana nakon isteka roka.

**Član**

**Posljedice neplaćanja upisanih dionica**

Posljedice neplaćanja upisanih osnivačkih dionica jednako se odnose na svakog osnivača.

Dionice za koje dospjele uplate nisu izvršene i koje prije upisa u Registar kod Komisije nisu preuzeli i uplatili osnivači, osnivači su dužni proglasiti nevažećim.

Osnivači su dužni pismeno obavijestiti Komisiju o proglašenju dionica nevažećim u slučaju iz stava 2. ovog člana.

**Član**

Upisnika dionica, koji ne plati punu cijenu dionica prilikom emisije u roku utvrđenom odlukom o emisiji, Nadzorni odbor će isključiti iz Fonda odlukom koju je Društvo dužno odmah upisati u knjigu dioničara, javno objaviti i preporučenom poštom dostaviti upisniku.

# NAČIN POVEĆANJA I SMANJENJE OSNOVNOG KAPITALA

**Član**

Način smanjenja ili povećanja osnovnog kapitala

Odlukom Skupštine, donesenom na prijedlog nadzornog odbora dvotrećinskom većinom ukupnog broja zastupljenih glasova, osnovni kapital Fonda može se povećati. Osnovni kapital Fonda se može smanjiti odlukom Skupštine donesenom dvotrećinskom većinom zastupljenih dionica s pravom glasa, ali ne ispod najmanjeg iznosa utvrđenog zakonom.

 Fond može povećati osnovni kapital emisijom novih dionica putem javne ponude ili zatvorene prodaje, uslovnim povećanjem, povećanjem iz vlastitih sredstava i integrisanim povećanjem.

Izuzetno Nadzorni odbor Fonda ovlašten je za donošenje odluke o povećanju osnovnog kapitala i to:

1. Emisijom novih dionica;
2. Iz fonda rezervi iznad iznosa iz člana 180. stav 3 Zakona o privrednim društvima FBiH;U slučajevima iz tačke 1.i 2. prethodnog stava ovog člana povećanje osnovnog kapitala može se izvršiti najviše do 1/3 iznosa temeljnog kapitala na dan donošenja odluke.

**Član**

**Uslovi za povećanje kapitala**

 Fond može povećati osnovni kapital emisijom novih dionica samo ako su dionice ranijih emisija uplaćene u cjelini, pri čemu prije upisa povećanja osnovnog kapitala u Registar emitenata mora biti plaćen iznos dioničke premije u cjelini i najmanje 30% nominalne vrijednosti dionica.

Odluka o emisiji novih dionica mora sadržavati pravo dioničara na preču kupnju novih dionica u opsegu kojim zadržavaju sudjelovanje u osnovnom kapitalu koji su imali prije nove emisije, način, mjesto i rok upisa dionica na temelju tog prava.

**Član**

**Povećanje osnovnog kapitala**

Skupština Fonda može, nakon usvajanja godišnjeg finansijskog izvještaja sa izvještajem revizije i izvršenog obaveznog izdvajanja u fond rezervi, donijeti odluku da se dio dobiti iskoristi za povećanje osnovnog kapitala povećanjem nominalne vrijednosti postojećih ili emisijom novih dionica.

Osnovni kapital može se povećati raspoređivanjem na sve dionice, srazmjerno njihovoj nominalnoj vrijednosti, iznosa povećanja iz vlastitih sredstava koja čine dionička premija, akumulirana dobit i dio fonda rezervi iznad obaveznog iznosa, isključujući dio fonda rezervi namijenjen za naknadu gubitka i pokriće kursa vrijednosnih papira u imovini Fonda.

**Član**

**Smanjenje osnovnog kapitala**

Smanjenje osnovnog kapitala vrši se na temelju odluke skupštine donesene dvotrećinskom većinom zastupljenih dionica s pravom glasa u skladu sa odredbama Zakona o privrednim društvima i Zakona.

Odluka o smanjenju temeljnog kapitala donosi se odvojenim glasanjem za svaku klasu dionica i objavljuje se najmanje u jednom domaćem dnevnom listu, dva puta u roku 30 dana od dana donošenja.

# NAČIN FORMIRANJA I KORIŠTENJA FONDA REZERVI

**Član**

**Fond rezervi**

 Fond obavezno ima fond rezervi najmanje u visini 25% osnovnog kapitala, koji se formira raspoređivanjem dobiti po godišnjem obračunu, iz dioničke premije i zadržane dobiti.

U fond rezervi izdvaja se najmanje 10% godišnjeg iznosa neto dobiti sve dok fond rezervi ne dostigne iznos iz stava 1. ovog člana nakon osnivanja Fonda, kao i u slučaju da se fond rezervi smanji ispod tog iznosa tokom poslovanja Fonda.

**Član**

Fond rezervi koristi se za pokriće gubitka i drugih nepredviđenih troškova u poslovanju Fonda, a dio iznad obaveznog iznosa utvrđenog ovim Statutom može se koristiti i za dopunu dividendi, najviše do 5% osnovnog kapitala, i za povećanje nominalne vrijednosti dionica u slučaju iz člana 26. stav 2. ovog Statuta.

U slučaju kada su vrijednosni papiri u imovini Fonda u polugodišnjem ili godišnjem obračunu iskazani u vrijednosti većoj nego u prethodnom obračunu, razlika se iskazuje kao posebna rezerva za pokriće budućih razlika kursa vrijednosnih papira.

# NAČIN PODJELE DOBITI I ISPLATE DIVIDENDE

**Član**

**Prava dioničara**

Prava sadržana u dionici ostvaruje lice upisano u listu dioničara ili od njega ovlašteno lice, a nasljednik umrlog dioničara preuzima prava ostavioca u kontinuitetu.

Prava sadržana u dionici dioničar ostvaruje od dana upisa sticanja dionice kod Registra vrijednosnih papira u Federaciji Bosne i Hercegovine (u daljnjem tekstu: Registar).

**Član**

**Učešće dioničara u radu Skupštine dioničara**

Dioničar Fonda ima pravo da učestvuje u radu Skupštine Fonda i odlučivanju, sa brojem glasova srazmjernim učešću nominalne vrijednosti njegovih dionica u osnovnom kapitalu, isključujući glasanje o odlukama koja se odnose na njegove postupke, odgovornost i obaveze prema Fondu.

Punomoć za učešće u radu i odlučivanju skupštine Fonda daje se u obliku pismene izjave, potpisane od strane dioničara-vlastodavca i punomoćnika. Punomoć se daje i važi samo za određenu skupštinu. Isto lice može biti punomoćnik više dioničara.

Skupštini Fonda mogu prisustvovati dioničari ili punomoćnici dioničara, koji su se prijavili Odboru za glasanje prije početka rada Skupštine ne kasnije od tri dana prije dana određenog za održavanje Skupštine.

**Član**

**Obaveze dioničara**

Obaveza dioničara je da plati dionice po cijeni dionice.

Fond može od dioničara zahtijevati doplatu za običnu dionicu prilikom njene konverzije u prioritetnu dionicu, u skladu sa odlukom o konverziji.

Dioničar ima pravo, bez ograničenja, prodati ili po drugom osnovu svoje dionice prenijeti drugom licu, čime se prenose prava sadržana u dionici.

**Član**

**Dioničari i dividenda**

Dioničar koji je bio na listi dioničara na dan donošenja odluke o isplati dividende, ima pravo na učešće u dobiti Fonda, naplatom dividende ili sticanjem novih dionica, srazmjerno nominalnoj vrijednosti dionica u njegovom vlasništvu, odnosno, za dionice koje nisu u cjelini uplaćene, srazmjerno uplaćenom iznosu i vremenu proteklom od dana uplate do kraja poslovne godine.

 Odluku o isplati dividende Skupština Fonda može donijeti ako je vrijednost imovine Fonda veća od iznosa ukupnih godišnjih obaveza, a i u takvom slučaju Skupština može donijeti odluku da se dividenda ne isplaćuje, pri tome određujući svrhu upotrebe dobiti.

**Član**

 Dioničari Fonda, imaju pravo da kupe nove dionice u obimu kojim zadržavaju učešće u osnovnom kapitalu koje su imali na dan donošenja odluke o novoj emisiji, (ukoliko odlukom o emisiji nije ograničeno ili isključeno to pravo) u roku od 30 (trideset) dana po isteku roka za upis dionica nove emisije, pri čemu se broj novih dionica čijom kupnjom se zadržava učešće u osnovnom kapitalu Fonda utvrđuje istovremeno za sve dioničare koji to pravo koriste, najkasnije 15 (petnaest) dana po isteku roka iz javnog poziva za upis novih dionica.

**Član**

**Ostala prava dioničara**

 Dioničari Fonda imaju pravo da lično ili putem punomoćnika ostvare uvid u sljedeće isprave:

1. Statut Fonda sa svim izmjenama i dopunama i Ugovor o upravljanju Fondom;
2. Ugovor sa Registrom, Ugovor sa depozitarom i Ugovor sa profesionalnim posrednikom u prometu vrijednosnih papira;
3. Bilanse stanja, bilanse uspjeha i izvještaje o plaćenim porezima za posljednje tri poslovne godine;
4. Zapisnike Skupštine i odbora za reviziju;
5. Popis lica ovlaštenih za zastupanje Fonda;
6. Popis članova nadzornog odbora i uprave s podacima o adresi, datumu izbora ili imenovanja i periodu na koje je izabran ili imenovan, i o funkcijama koje oni obavljaju u drugim pravnim osobama;
7. Druga dokumenta koja se na osnovu zakona, statuta, ugovora ili propisa Komisije obavezno dostavljaju Skupštini Fonda, Komisiji, Registru, depozitaru, profesionalnom posredniku ili drugim organizacijama i institucijama.

 Zahtjev dioničara za uvid u isprave iz stava 1. ovog člana Društvo u ime Fonda je obavezno ispuniti bez odlaganja, u prostorijama svog sjedišta tokom radnog vremena, uz obavezu dioničara da podatke i isprave o poslovanju označene povjerljivim čuva kao poslovnu tajnu.

# NAČIN POKRIĆA GUBITKA

**Član**

**Pokriće gubitka**

 Pokriće gubitka se vrši iz fonda rezervi, dioničke premije, dobiti i na teret kapitala.

**Član**

 Kada Fond u polugodišnjem ili godišnjem obračunu iskaže gubitak u iznosu većem od zbira trećine osnovnog kapitala i fonda rezervi iz člana 28. ovog Statuta, ili kada nastanu okolnosti koje ukazuju da je vrijednost imovine Fonda manja ili bi do kraja godine mogla biti manja od iznosa obaveza, Nadzorni odbor je dužan sazvati Skupštinu Fonda.

 Na osnovu izvještaja Nadzornog odbora, koji uključuje bilans stanja i bilans uspjeha s izvještajem revizije, Skupština donosi odluku o nastavku rada, prestanku ili likvidaciji Fonda.

# BROJ GLASOVA PO KLASI DIONICA

**Član**

**Broj glasova po klasi dionica**

 Dioničar ima pravo lično ili putem punomoćnika učestvovati u radu i odlučivanju Skupštine Fonda. Dioničar ima pravo na jedan glas za svaku običnu dionicu.

Fond ne može izdavati dionice koje daju pravo na više od jednog glasa po dionici.

Dioničar ne može glasati, lično ili putem punomoćnika, o odlukama koje se odnose na njegove postupke, odgovornost i potraživanja Fonda od njega.

# ORGANI FONDA, NAČIN SAZIVANJA I ODLUČIVANJA SKUPŠTINE

**Član**

**Organi Fonda**

Organi Fonda su Skupština, Nadzorni odbor, Odbor za reviziju, direktor Fonda u skladu sa Zakonom, propisima Komisije i Statutom.

**SKUPŠTINA FONDA**

**Član**

**Skupština Fonda**

Skupštinu Fonda čine dioničari.

Skupština može biti redovna i vanredna.

Redovna se skupština održava jednom godišnje radi izjašnjavanja o godišnjem izvještaju Fonda, koji uključuje finansijske izvještaje Fonda i izvještaje revizora, nadzornog odbora i odbora za reviziju.

Vanredna skupština se može održati kad god nije predviđeno izjašnjavanje o izvještajima iz prethodnog stava ovog člana.

 Pravo odlučivanja u skupštini ima dioničar koji se na listi dioničara kod Registra nalazio 30 dana prije datuma održavanja skupštine ili posljednjeg radnog dana koji prethodi tom roku ako on pada u neradni dan.

 Troškove održavanja Skupštine snosi Fond.

 Troškove dolaska dioničara ili njegovog punomoćnika snosi dioničar.

Skupštinom, do izbora predsjednika skupštine, predsjedava prisutni dioničar ili punomoćnik dioničara, s najvećim brojem dionica s pravom glasa.

Skupština većinom glasova prisutnih dioničara i punomoćnika dioničara, bira predsjednika skupštine i dva ovjerivača zapisnika skupštine.

 Utvrđivanje kvoruma i rezultate glasanja na skupštini vrši odbor za glasanje od najmanje tri člana, koje imenuje Nadzorni odbor odlukom o sazivanju skupštine.

 Predsjednik i članovi nadzornog odbora i odbora za reviziju, direktor Fonda te članovi Uprave Društva dužni su prisustvovati skupštini.

**Član**

**Način sazivanja Skupštine Fonda**

 Skupštinu saziva Nadzorni odbor, po vlastitoj inicijativi, prijedlogu uprave ili zahtjevu ovlaštenih dioničara, članova nadzornog odbora, članova odbora za reviziju a mogu je sazvati u slučajevima predviđenim Zakonom o privrednim društvima.

 Obavijest o sazivanju, dnevnom redu, mjestu, datumu i vremenu održavanja skupštine, načinu davanja punomoći i načinu glasanja na skupštini Fonda mora biti objavljena u jednom dnevnom listu koji se izdaje u Federaciji BIH, najkasnije 21 dan prije datuma određenog za održavanje skupštine, kada se radi o redovnoj skupštini, odnosno 14 dana prije datuma određenog za održavanje skupštine kada se radi o vanrednoj skupštini.

 U slučaju da Komisija propiše dodatne uslove za sazivanje i održavanje skupštine, Uprava Fonda i Društva dužna je da postupa u skladu sa istim.

 Obavijest o sazivanju skupštine Fonda se objavljuje na web stranici Komisije za vrijednosne papire Federacije Bosne i Hercegovine istovremeno sa dostavljanjem obavijesti na objavljivanje u dnevnim listovima.

 Ako je održavanje skupštine zakazano van sjedišta Fonda, obavijest iz stava 2. ovog člana mora biti u istom roku upućena svim dioničarima preporučenim pismom ili faksom na adresu iz liste dioničara kod Registra.

**Član**

 Zahtjev za sazivanje skupštine može podnijeti dioničar ili grupa dioničara sa 10% ili više ukupnog broja dionica s pravom glasa, član nadzornog odbora i odbor za reviziju.

 Zahtjev za sazivanje skupštine, sa prijedlogom dnevnog reda, podnosi se nadzornom odboru Fonda u pismenoj formi, a ukoliko nadzorni odbor u roku od 15 dana od dana podnošenja zahtjeva, ne objavi obavještenje o sazivanju skupštine, podnosilac zahtjeva ovlašten je na isti način neposredno sazvati skupštinu i obavezan je o tome obavijestiti Komisiju.

 Lica iz stava 1. ovog člana ovlaštena su neposredno sazvati skupštinu bez prethodnog podnošenja zahtjeva nadzornom odboru u slučaju da pet mjeseci po isteku poslovne godine nadzorni odbor nije sazvao skupštinu radi izjašnjavanja o godišnjem izvještaju Fonda, koje uključuje finansijski izvještaj i izvještaje reviziora, nadzornog odbora i odbora za reviziju.

Nadzorni odbor kojem je istekao mandat može sazvati Skupštinu, ako je ne sazove neki od ovlaštenih podnosilaca zahtjeva iz člana 41. Ovog Statuta, radi imenovanja novog nadzornog odbora, najkasnije od 30 dana od dana prestanka mandata. Na tako sazvanoj Skupštini može se pored imenovanja novog Nadzornog odborarazmatrati samo godišnji izvještaj o poslovanju Fonda i pitanja iz člana **185.** Zakona o privrednim društvima.

Podnosilac zahtjeva iz stava 1. ovog člana, ukoliko neposredno saziva skupštinu, može zadužiti ovlašteno lice Fonda ili Društva da izvrši utvrđivanje sastava radnih tijela skupštine, objavljivanje obavještenja o sazivanju skupštine na način iz člana 41. Statuta, te da poduzme i sve druge radnje neophodne za održavanje skupštine društva.
      Podnosilac zahtjeva iz stava 1. ovog člana, ukoliko neposredno saziva skupštinu, dužan je utvrditi prijedloge odluka sazvane skupštine i dioničarima omogućiti ostvarivanje prava iz člana 45. Statuta.

**Član**

Dioničar ili grupa dioničara sa najmanje 5% ukupnog broja dionica s pravom glasa ima pravo pismeno predložiti pitanja i prijedloge odluka za uvrštavanje na dnevni red naredne skupštine Fonda, u svako doba prije objavljivanja obavještenja o održavanju skupštine, kao i izmjenu dnevnog reda i prijedloga odluka skupštine koja je sazvana, najkasnije osam dana od dana objavljivanja obavještenja. Nadzorni odbor dužan je o prijedlozima dioničara iz stava 1. ovog člana objaviti obavještenje na isti način kao i obavještenje o sazivanju skupštine s tim da se obavještenje treba objaviti u istim dnevnim novinama u kojima je objavljeno i obavještenje o sazivanju Skupštine.

 Troškove objavljivanja pojedinačnih prijedloga iz stava 1. ovog člana do sto riječi snosi Fond, a za duže prijedloge troškove snosi predlagač.

**Član**

**Otkazivanje/prekid rada Skupštine Fonda**

Skupštinu sazvanu u skladu s odredbama ovog Statuta, organ ili lice koji je Skupštinu sazvao može otkazati iz opravdanih razloga, naročito u vidu najavljenog ili očekivanog nedostatka kvoruma za rad i odlučivanje Skupštine, ili dostavljenih od strane ovlaštenih dioničara prijedloga za značajne izmjene dnevnog reda ili različitih prijedloga odluka o istom pitanju, ili promjene drugih bitnih okolnosti vezanih za dnevni red i prijedloge odluka uvrštenih u dnevni red skupštine.

Otkazivanje Skupštine objavljuje se na isti način kao i sazivanje, s tim da se obavještenje mora objaviti najmanje 3 dana prije dana održavanja Skupštine.

Izuzetno predsjednik skupštine može prekinuti rad skupštine najduže do 15 dana, uz utvrđivanje tačnog datuma i mjesta nastavka rada započete skupštine.

U slučaju prekida Skupštine na način iz prethodnog stava za nastavak Skupštine se ne može mjenjati utvrđeni dnevni red.

**Član**

**Prava dioničara Fonda**

 Dioničar Fonda ima pravo da nakon objavljivanja obavještenja o sazivanju Skupštine u sjedištu Fonda izvrši uvid u listu dioničara, finansijski izvještaj, sa izvještajima revizora,Nadzornog odbora i Odbora za reviziju i uvid u sve druge isprave koje se odnose na prijedlog odluka uvrštenih u dnevni red Skupštine.

 Pored uvida dioničar, na lični zahtjev i o vlastitom trošku ima pravo na kopije dokumenata iz prethodnog stava ovog člana.

**Član**

**Zastupljenost na Skupštini Fonda**

Skupština Fonda može odlučivati ukoliko su zastupljeni, lično ili putem punomoćnika, dioničari sa više od 30% dionica s pravom glasa.

Ukoliko po isteku 60 minuta od zakazanog vremena početka skupštine nije postignut kvorum za odlučivanje na način iz stava 1. ovog člana, održavanje skupštine se odgađa, a sazivač Skupštine je dužan, u roku od 3 dana objaviti obavijest o ponovnom sazivanju skupštine.

Obavijest iz prethodnog stava ovog člana mora biti objavljena najmanje 10 dana prije datuma određenog za održavanje ponovljene skupštine.

Na ponovno sazvanoj skupštini na način iz stava 2. ovog člana skupština može odlučivati ukoliko su zastupljeni, lično ili putem punomoćnika, dioničari sa više od 10% dionica s pravom glasa.

**Član**

**Pitanja o kojima odlučuje Skupština Fonda**

Skupština Fonda odlučuje o:

1. povećanju i smanjenju osnovnog kapitala;
2. emisiji novih dionica postojeće ili nove klase;
3. ograničenju i isključenju prava preče kupnje novih dionica, u okviru odluke o emisiji novih dionica postojeće ili nove klase;
4. usvajanju godišnjeg izvještaja Fonda, koji uključuje finansijski izvještaj i izvještaje revizora, nadzornog odbora i odbora za reviziju;
5. rasporedu dobiti i isplati dividende;
6. načinu pokrića gubitka;
7. spajanju sa drugim Investicijskim fondovima i pripajanju drugih Investicijskih fondova Fondu ili Fonda drugom Investicijskom fondu;
8. podjeli Fonda;
9. prestanku Fonda sa provođenjem likvidacije i o odobravanju početnog likvidacionog bilansa i završnog računa po okončanju postupka likvidacije;
10. izboru i razrješenju članova Nadzornog odbora pojedinačno;
11. izboru vanjskog revizora i izboru i razrješenju članova Odbora za reviziju pojedinačno;
12. naknadama članovima nadzornog odbora i odbora za reviziju;
13. izmjenama i dopunama odredaba statuta koje se ne odnose na pitanja iz tač. 1.), 2.)7.)i 8.) ovog člana ili druga pitanja o kojima, u skladu sa zakonom ili statutom Fonda, skupština donosi posebne odluke čiji pravni učinak uključuje izmjenu odgovarajućih odredaba statuta Fonda;
14. povećanju godišnje naknade društvu za upravljanje iznad iznosa navedenog u važećem prospektu;
15. promjeni investicijskih ciljeva Fonda u odnosu na ciljeve navedene u prospektu;
16. pripajanju i spajanju sa drugim Investicijskim fondom, odnosno podjeli Fonda;
17. i drugim pitanjima bitnim za poslovanje Fonda, u skladu sa zakonom i statutom Fonda.

**Član**

**Način odlučivanja Skupštine Fonda**

Skupština odlučuje dvotrećinskom većinom zastupljenih dionica s pravom glasa o pitanjima za koja je pojedinim odredbama Zakona o privrednim društvima izričito tako propisano, a natpolovičnom većinom zastupljenih dionica s pravom glasa odlučuje o svim ostalim pitanjima iz svoje nadležnosti, osim izbora članova nadzornog odbora i odbora za reviziju koji se vrši po članu **250.** Zakona o privrednim društvima.

     Skupština također odlučuje dvotrećinskom većinom zastupljenih dionica sa pravom glasa o sljedećim pitanjima:

* 1. povećanju godišnje naknade društvu za upravljanje iznad iznosa navedenog u važećem prospektu,
	2. promjeni investicijskih ciljeva Fonda u odnosu na ciljeve navedene u prospektu,
	3. pripajanju i spajanju sa drugim Investicijskim fondom, odnosno podjeli Fonda.

Skupština je dužna najkasnije šest mjeseci od završetka poslovne godine odlučiti o godišnjem izvještaju Fonda koji uključuje finansijski izvještaj, izvještaj revizora, nadzornog odbora i odbora za reviziju, te o rasporedu dobiti ili načinu pokrića gubitka za tu poslovnu godinu.

**Član**

**Glasanje na Skupštini i Odbor za glasanje**

Glasanje u Skupštini vrši se putem glasačkih listića koji sadrže ime i prezime, odnosno firmu dioničara i broj glasova kojim raspolaže, zaokruživanjem na glasačkom listiću odgovora “za” ili “protiv” prijedloga odluke ili imena kandidata pri izboru organa Fonda, a rezultate glasanja utvrđuje odbor za glasanje.

Član Odbora za glasanje ne može biti lice koje je Direktor Fonda ili član Nadzornog odbora Fonda, kao ni lica koja posjeduju 5% ili više dionica sa pravom glasa i lica povezana sa njima.

Odbor za glasanje dužan je prije početka Skupštine:

* + 1. Sačini spisak prisutnih dioničara, zastupnika dioničara i njihovih punomoćnika;
		2. Utvrdi valjanost punomoći;
		3. Ustanovi identitet dioničara i njihovih punomoćnika;
		4. Utvrdi ukupan broj glasova za svaku tačku dnevnog reda;
		5. Utvrdi broj glasova svakog dioničara i svakog punomoćnika za svaku tačku dnevnog reda;

Za vrijeme održavanja Skupštine odbor za glasanje utvrđuje i objavljuje rezultate glasanja.

Nakon održane Skupštine odbor za glasanje predaje glasačke listiće arhivi Fonda na čuvanje, te sastavlja pismeni izvještaj o svom radu potpisan od strane svih članova odbora.Pored navedenih poslova, odbor za glasanje vrši i druge poslovevezane za glasanje na Skupštini.

Član odbora za glasanje koji odbije da potpiše izvještaj iz prethodnog stava ovog člana dužan je da da obrazloženje, koje čini sastavni dio izvještaja.

**Član**

**Punomoćnik dioničara**

Pravo učešća u radu i odlučivanju Skupštine Fonda dioničar može ostvariti lično ili putem punomoćnika.

Jedno lice može putem punomoći zastupati jednog ili više dioničara pod uvjetima određenim zakonom i Pravilnikom o upravljanju dioničkim društvima.

Jednog dioničara na Skupštini može zastupati samo jedan punomoćnik.

Direktor Fonda, članovi Nadzornog odbora i Odbora za reviziju Fonda, članovi Uprave i Nadzornog odbora Društva i zaposlenici Društva za upravljanje Fondom ne mogu biti punomoćnici dioničara Fonda.

Punomoć za Skupštinu daje se nakon objavljivanja obavještenja o sazivanju Skupštine.

Punomoćnik dioničara dužan je ovlaštenje za zastupanje, potpisano od strane dioničara - fizičkog lica, odnosno zastupnika dioničara - pravnog lica i punomoćnika u obliku ovjerene pisane izjave, predati odboru za glasanje lično, najkasnije trideset minuta prije početka rada Skupštine.

Punomoć se dostavlja Fondu lično, poštanskom pošiljkom, telefaksom ili putem e maila, najkasnije tri dana prije održavanja Skupštine, a original najkasnije trideset minuta prije početka rada Skupštine.

Punomoć data za konkretnu Skupštinu važi i za ponovljenu skupštinu.

Odbor za glasanje dužan je, u slučaju da mu u roku od sedam dana od dana održavanja Skupštine neko od dioničara ili punomoćnika dioničara dostavi ovjerenu izjavu dioničara, javnu ispravu ili drugi vjerodostojan dokaz koji pobija valjanost ovlaštenja nekog od punomoćnika dioničara, proglasiti nevažećim glasove po osnovu tog ovlaštenja i o tome pismeno izvijestiti Nadzorni odbor.

U slučaju iz prethodnog stava ovog člana Nadzorni odbor je dužan obustaviti od izvršenja odluku za čije donošenje su nevažeći glasovi bili odlučujući i sazvati Skupštinu radi ponovnog odlučivanja o tim pitanjima najkasnije 30 dana od dana prijema obavještenja odbora za glasanje o nevažećim glasovima.

**Član**

**Zapisnik o radu Skupštine**

U roku od 30 dana od dana održavanja Skupštine o njenom radu sačinjava se zapisnik, koji potpisuju predsjedavajući Skupštine, zapisničar i dioničari koji ovjeravaju zapisnik, i uz koji se prilažu pismeni prijedlozi i izvještaji podneseni Skupštini.

Zapisnik o radu Skupštine obavezno sadrži:

1. firmu i adresu sjedišta Fonda;
2. mjesto i vrijeme održavanja Skupštine, odnosno početka i završetka Skupštine;
3. ime i prezime predsjedavajućeg, zapisničara, osoba koje ovjeravaju zapisnik i članova odbora za glasanje;
4. dnevni red i sadržaj odluka sa podacima o glasanju o svakom pitanju na dnevnom redu;
5. podatke o glasanju;
6. eventualne prigovore dioničara i/ili članova Nadzornog odbora na odluke Skupštine.

Uz zapisnik se prilažu pismeni prijedlozi i izvještaji podneseni na Skupštini.

Zapisnik potpisuje predsjednik Skupštine, zapisničar i osobe koje ovjeravaju zapisnik.

Ukoliko bilo koja od osoba od navedenih u prethodnom stavu ovog člana odbije da potpiše zapisnik, dužna je pismeno obrazložiti razloge nepotpisivanja zapisnika.

Fond je dužan trajno čuvati obavještenja i pozive za Skupštinu, evidenciju o prisustvu i glasanju dioničara i zapisnike Skupštine sa prilozima iz stava 1. ovog člana, a dioničar može zahtijevati da mu se dostavi kopija zapisnika ili izvod iz zapisnika Skupštine.

**Član**

**Pravovaljanost odluka Skupštine i prigovori na zapisnik**

Odluka Skupštine je ništavna ako Skupština nije sazvana u skladu sa čl. 41. i 42. ovog Statuta, ili odluka nije unesena u zapisnik, ili je ništavnost utvrđena odlukom suda.

Dioničar zastupljen na Skupštini čiji je prigovor na odluku unesen u zapisnik, ili čiji prijedlog ili prigovor nije pravilno unesen u zapisnik, dioničar koji nije prisustvovao Skupštini zbog sazivanja Skupštine protivno odredbama ovog Statuta, Nadzorni odbor i svaki član Nadzornog odbora i direktor Fonda, ukoliko bi izvršenjem odluke počinio prekršaj ili krivično djelo ili Fondu nanio štetu, može pokrenuti postupak za pobijanje i poništenje odluke Skupštine, kod suda kod kojeg je Fond upisan u sudski registar, u roku od 60 dana od dana održavanja Skupštine.

**NADZORNI ODBOR FONDA**

# SASTAV, NAČIN IMENOVANJA I RAZRJEŠENJA, OVLAŠTENJA NADZORNOG ODBORA I DIREKTORA FONDA

**Član**

**Nadzorni odbor Fonda**

 Fond ima Nadzorni odbor u sastavu od predsjednika i dva člana, a koje imenuje i razrješava Skupština Fonda.

 Članovi Nadzornog odbora Fonda imenuju se za period od najviše četiri godine i mogu biti ponovo imenovani**.** Po isteku perioda od dvije godine od dana imenovanja, skupština Fonda glasa o povjerenju članovima Nadzornog odbora.

 Izuzetno od stava 2. ovog člana, članu koji je imenovan umjesto razrješenog člana, kada se ne razrješava cijeli Nadzorni odbor, mandat traje do isteka mandata članova Nadzornog odbora koji su imenovani prilikom imenovanja cijelog Nadzornog odbora, a nisu razrješeni.

 Mandat traje kao u stavu 4. ovog člana i kad se sukcesivno razriješe svi članovi Nadzornog odbora koji su imenovani prilikom imenovanja cijelog Nadzornog odbora.

Nadzorni odbor Fonda ima najmanje tri člana.

 Članovi Nadzornog odbora Fonda moraju imati odgovarajuće stručno znanje i iskustvo iz područja upravljanja imovinom u koju će se ulagati imovina Fonda u skladu sa investicijskim ciljevima i strategijom Fonda.

 Nadzorni odbor Fonda treba biti sastavljen većinom od nezavisnih članova koji nisu u poslovnim, porodičnim i drugim vezama sa Društvom, većinskim vlasnikom ili grupom većinskih vlasnika ili članovima uprave ili nadzornog odbora Društva.

 Nezavisni članovi nadzornog odbora Fonda koji obavlja tu funkciju više od dva mandata, trebaju dati pismenu izjavu kojom potvrđuje svoj nezavisni status.

 Za člana Nadzornog odbora Fonda može biti izabrano ili imenovano lice koje ima dobar ugled, odgovarajuće stručne kvalifikacije i iskustvo, i koje je dobilo prethodnu saglasnost Komisije za obavljanje funkcije člana Nadzornog odbora Fonda.

 Smatra se da je uslov iz prethodnog stava ovoga člana ispunjen ako lice ima najmanje petogodišnje iskustvo vođenja ili nadzora nad vođenjem poslova društva iz finansijskog sektora.

Članovi Nadzornog odbora Fonda ne smiju obavljati nikakve poslove niti pružati usluge koje su konkurentne poslovanju Fonda ili koji bi mogli biti u sukobu interesa u odnosu na poslovanje Fonda.

 Članovi Nadzornog odbora Fonda ne mogu biti istovremeno članovi Nadzornog odbora drugog zatvorenog investicijskog fonda sa javnom ponudom ili Društva za upravljanje.

**Član**

**Prijedlozi za članove Nadzornog odbora Fonda**

 Nadzorni odbor Fonda imenuje Skupština Fonda. Kandidate za članove Nadzornog odbora može predložiti dioničar ili grupa dioničara sa 5% ili više ukupnog broja dionica s pravom glasa, u pismenom obliku, najkasnije osam dana od dana objavljivanja obavještenja o sazivanju Skupštine čiji dnevni red uključuje izbor članova Nadzornog odbora.

Prijedlog kandidata za člana Nadzornog odbora mora sadržavati potrebne informacije i dokumentaciju koja se odnosi na ispunjenje uslova predviđenih zakonskim, podzakonskim aktima i ovim Statutom.

 **Član**

**Članovi Nadzornog odbora Fonda**

 Kandidati za članove Nadzornog odbora moraju prije glasanja dati pismenu izjavu o prihvatanju kandidature u kojoj istovremeno navode i da li u zakonu ili drugom propisu postoje smetnje za njegovo imenovanje.

Članovi Nadzornog odbora biraju se glasanjem, u skladu sa članom 49. ovog Statuta, pri čemu svakoj dionici s pravom glasa pripada broj glasova jednak ukupnom broju članova Nadzornog odbora koji se biraju.

 Ukupan broj glasova koji nosi svaki glasački listić raspoređuje se ravnomjerno na sve kandidate čija imena su zaokružena na istom listiću.

Kandidati koji su dobili najveći broj glasova skupština proglašava za članove Nadzornog odbora.

 Na prvoj konstituirajućoj sjednici Nadzornog odbora, koju u roku od 15 dana od dana održavanja skupštine saziva Društvo, Nadzorni odbor jednog od svojih članova bira za predsjednika Nadzornog odbora.

 Nadzorni odbor, može razrješiti člana Nadzornog odbora sa dužnosti predsjednika, uz istovremeno imenovanje jednog od svojih članova za predsjednika Nadzornog odbora.

Predsjednik i članovi Nadzornog odbora zaključuju s Fondom ugovor koji odobrava Skupština, Ugovor potpisuje direktor Fonda u skladu sa odobrenjem datim od strane Skupštine.

**Član**

**Sjednice Nadzornog odbora Fonda**

Sjednice Nadzornog odbora održavaju se najmanje jednom u tri mjeseca i saziva ih predsjednik Nadzornog odbora, na vlastitu inicijativu ili na zahtjev direktora ili dva člana Nadzornog odbora Fonda, najkasnije 14 dana od dana podnošenja zahtjeva, a u slučaju da predsjednik ne postupi po tom zahtjevu, sjednicu je ovlašten sazvati podnosilac zahtjeva.

Pismeni poziv za sjednicu Nadzornog odbora, sa naznačenim mjestom i datumom održavanja, vremenom početka i dnevnim redom i priloženim izvještajima, prijedlozima i drugim materijalima za svaku tačku dnevnog reda, dostavlja se članovima Nadzornog odbora najkasnije 14 dana prije datuma održavanja sjednice.

 Izuzetno od predhodnog, u hitnim slučajevima, o čemu odlučuje predsjednik Nadzornog odbora, pismeni poziv se može dostaviti članovima Nadzornog odbora najmanje tri dana prije održavanja sjednice.

**Član**

**Način donošenja odluka Nadzornog odbora Fonda**

 Nadzorni odbor može raditi i odlučivati ako sjednici prisustvuje dvije trećine ukupnog broja članova, a odluke se donose većinom glasova prisutnih članova, s tim da predsjednik i član Nadzornog odbora nema pravo glasati o pitanjima koja se odnose na njega lično.

Lica koja nisu članovi Nadzornog odbora mogu prisustvovati sjednici samo ako su pozvana sa strane predsjednika.

**Član**

**Nadležnosti Nadzornog odbora Fonda**

Svi članovi Nadzornog odbora Fonda isključivo zajednički zastupaju Fond prema Društvu.

Nadzorni odbor Fonda nadležan je za:

1. nadzor poslovanja Fonda, usvajanje poslovne strategije Fonda i planova poslovanja;
2. nadzor nad radom direktora, te odobravanje odluka strateškog karaktera;
3. donošenje Prospekta Fonda i njegovih izmjena i dopuna;
4. usvajanje izvještaja direktora o poslovanju po polugodišnjem i godišnjem obračunu, s bilasom stanja i bilanskom uspjeha i izvještajem revizije;
5. podnošenje Skupštini izvještaja o poslovanju Fonda, koji obavezno uključuje izvještaj revizora, Nadzornog odbora i Odbora za reviziju;
6. izbor Predsjednika Nadzornog odbora;
7. imenovanje direktora Fonda;
8. predlaganje raspodjele i načina upotrebe dobiti i načina pokrića gubitaka;
9. obrazovanje povremene komisije i utvrđivanje njihovog sastava i zadataka;
10. sazivanje skupštine;
11. odobravanje emisije novih dionica postojeće klase u iznosu do trećine zbira nominalne vrijednosti postojećih dionica i određuje iznos, vrijeme prodaje i cijenu ovih dionica, koja ne može biti manja od prosječne tržišne vrijednosti postojećih dionica iste klase u 30 uzastopnih dana prije dana donošenja odluke;
12. usvajanje programa investicijske politike, na prijedlog Društva;
13. davanje odobrenja za sklapanje ugovora sa licima koje Fondu pružaju usluge, pri čemu se takvi ugovori ne smiju sklapati za period duži od tri godine;
14. nadzor nad izvršavanjem ugovora iz tačke 13. ovoga stava, pri čemu Nadzorni odbor ima pravo raskinuti ugovor u slučaju trajnijeg neizvršavanja obveza, u kojem slučaju niti jedna naknada plativa zbog takvog raskida ne smije prelaziti iznos tromjesečne naknade predviđene raskinutim ugovorom;
15. sklapanje ugovora o upravljanju i izmjena i dopuna ugovora sa Društvom u skladu sa odredbama Zakona;
16. nadzor nad usklađenošću poslovanja sa odredbama Zakona, prospektom, pravilima, statutom, te ciljevima i ograničenjima investiranja pojedinog fonda ;
17. davanja odobrenja na odluku kojom se skupštini Fonda predlaže odlučivanje u vezi sa izdavanjem dionica Fonda;
18. prijavljivanje Komisiji svakog propusta Društva u vezi sa obavljanjem djelatnosti upravljanja Fondom i propusta depozitara u pridržavanju Zakona i mjerodavnih propisa,
19. utvrđivanje finansijskih izvještaja Fonda, po prijedlogu Društva;
20. obavljanje poslova vezanih uz prenos upravljanja Fondom na drugo Društvo.

**Član**

**Predsjednik i članovi Nadzornog odbora Fonda**

 Predsjednik i članovi Nadzornog odbora pojedinačno zaključuju ugovor saFondom, koji potpisuje direktor Fonda, u skladu sa odobrenjem Skupštine.

 Naknada Predsjedniku i članovima Nadzornog odbora ostvaruje se u skladu sa Odlukom koju donosi Skupština. Procjena visine naknade zasniva se na procjeni obima zadataka, rada Predsjednika i svakog člana Nadzornog odbora, te finansijskog stanja Fonda, ekonomskog okruženja Fonda i drugog što opredjeljuje visinu naknade.

 Predsjednik i članovi Nadzornog odbora Fonda dužni su svoja ovlaštenja i odgovornosti izvršavati u skladu sa interesima dioničara i bez saglasnosti Nadzornog odbora ne mogu obavljati aktivnosti konkurentne sa djelatnošću i interesima Fonda bez obavještenja i saglasnosti drugih članova Nadzornog odbora, a u protivnom Fond ima pravo na naknadu štete koju je uslijed toga pretrpio.

 Predsjednik i članovi Nadzornog odbora su neograničeno solidarno odgovorni za štetu prouzrokovanu Fondu neizvršavanjem ili neurednim izvršavanjem njihovih dužnosti.

**Član**

**Razrješenje člana Nadzornog odbora Fonda**

Razrješenje člana Nadzornog odbora Fonda može se izvršiti prije isteka mandata na koji je izabran:

1. na lični zahtjev,
2. u slučaju da nije u mogućnosti ili ne vrši funkciju člana Nadzornog odbora,
3. u slučaju nelojalnosti prema društvu, nezakonitog i nesavjesnog izvršenja obaveza, odnosno nepostupanja sa dužnom pažnjom,
4. kad Nadzorni odbor ili pojedini njegov član izgubi povjerenje dioničara,
5. kad skupština odbije usvojiti godišnji izvještaj Fonda, koji uključuje finansijski izvještaj i izvještaj revizora, nadzornog odbora i odbora za reviziju,
6. kad skupština utvrdi odgovornost predsjednika i članova Nadzornog odbora za štetu koju je pretrpio Fond zbog razloga iz čl. 258. i 261. Zakona o privrednim društvima,
7. kad Komisija oduzme saglasnost za obavljanje funkcije člana Nadzornog odbora.

 Prijedlog za razrješenje člana Nadzornog odbora, sadrži istovremeno i prijedlog kandidata za to mjesto.

**Član**

**Dužnosti i obaveze predsjednika i članova Nadzornog odbora Fonda**

 Predsjednik i članovi Nadzornog odbora Fonda moraju u svom radu postupati sa potrebnom pažnjom i u okviru toga dužni su da:

1. redovno prisustvuju sjednicama Nadzornog odbora i svoje obaveze vrše savjesno;
2. razmatraju i ocjenjuju rad direktora Fonda i postupaju po predstavkama protiv istog;
3. zaključe ugovor sa direktorom Fonda kojim se osigurava da direktor obavlja svoje dužnosti savjesno i u najboljem interesu Fonda;
4. razriješe direktora Fonda u slučaju da svoje dužnosti vrši suprotno Zakonu, zaključenim Ugovorom, Statutom i drugim aktima Fonda;
5. sprečavaju sukob interesa, prevarno postupanje, zloupotrebe ili loše poslovanje;
6. osiguraju da su podaci o primanjima predsjednika i članova Nadzornog odbora i Odbora za reviziju dostupni nadležnim organima Fonda;
7. spriječe zloupotrebu povlaštenim informacijama;
8. spriječe odnosno ne odobre, kada to nije u najboljem interesu Fonda i svih dioničara, kupovinu, prodaju, zamjenu, uzimanje u lizing i druge transakcije imovinom u toku poslovne godine;
9. nadzire proces objavljivanja informacija kao i komunikacije sa dioničarima i omogućuju veće učešće dioničara na skupštini, te osiguraju jednak tretman dioničara, odnosno onemogućavajući davanje prednosti dioničarima koji imaju značajan uticaj ili kontrolu nad Fondom u odnosu na ostale dioničare;
10. predlaže vanjskog revizora na osnovu prethodno pribavljenog mišljenja odbora za reviziju, ukoliko Nadzorni odbor ne prihvati mišljenje odbora za reviziju dužan je u svom prijedlogu da navede mišljenje odbora za reviziju i razloge ne prihvatanja tog mišljenja.

Predsjednik Nadzornog odbora je naročito dužan da provodi sljedeće aktivnosti:

* + 1. utvrđuje dnevni red i predsjedava sjednicom Nadzornog odbora;
		2. nadgleda cjelokupan rad Nadzornog odbora;
		3. stara se da ostali članovi dobiju sve informacije neophodne za izvršavanje svojih obaveza;
		4. organizuje program usavršavanja članova Nadzornog odbora;
		5. osigurava da članovi Nadzornog odbora imaju dovoljno vremena za konsultacije i donošenje odluka;
		6. predstavlja Nadzorni odbor;
		7. stara se o sprovođenju odluka Nadzornog odbora kao i izvršenjunjegovog programa rada.

**Član**

 Predsjednik i član Nadzornog odbora dužan je da postupa lojalno prema Fondu, i to:

1. dostavlja izvještaj drugim članovima Nadzornog odbora o svojim transakcijama koje se odražavaju na interes Fonda i dioničara;
2. obavještava o članstvu u Nadzornom odboru, Odboru za reviziju ili Upravi drugog društva;
3. dostavlja izvještaj o bilo kakvoj konkurenciji i sukobu interesa sa Fondom kada je to obaveza u skladu sa zakonom, odredbama ovog Pravilnika i Statutom Fonda;
4. dostavlja izvještaje koji mogu biti od uticaja na odluke organa Fonda, odnosno na rad, poslovanje i interese Fonda i njegovih dioničara, suprotno razumnoj prosudbi najboljeg interesa Fonda i dioničara;
5. prijave Nadzornom odboru svaki direktni ili indirektni interes u pravnom licu s kojom Fond ima ili namjerava stupiti u poslovni odnos, u kojem slučaju predsjednik i član Nadzornog odbora ne mogu odlučivati o pitanjima koja se tiču odnosa Fonda i drugih pravnih osoba u kojima predsjednik i članovi nadzornog odbora imaju direktni ili indirektni finansijski interes;
6. ne nameće lične interese ili interese drugih lica suprotno razumnoj prosudbi najboljeg interesa Fonda i njegovih dioničara;
7. ne prihvata kupovinu dionica Fonda pod uvjetima koji nisu ponuđeni drugim licima;
8. ne predlaže ukidanje prava preče kupovine ili izdavanje dionica pod uslovima koji nisu isti za postojeće dioničare na osnovu nedosljednosti i pristranosti, suprotno interesima Fonda u cjelini ili dioničara kao grupe;
9. ne vrši povrede zakona, Pravilnika ili drugih propisa.

**Član**

Predsjednik i članovi Nadzornog odbora Fonda dužni su pojedinačno za Skupštinu, po godišnjem izvještaju, dati izjavu o postupanju po Zakonu, Statutu i drugim općim aktima Fonda.

**DIREKTOR FONDA**

**Član**

**Direktor Fonda**

Fond ima direktora, kojeg imenuje i razrješava Nadzorni odbor Fonda, uz prethodnu saglasnost Komisije, a položaj, ovlaštenja, odgovornosti i prava direktora uređuju ugovorom koji direktor zaključuje sa Nadzornim odborom.

Zahtjev za izdavanje prethodne saglasnosti podnosi se Komisiji prije donošenja odluke o imenovanju direktora Fonda posredstvom Društva koje je dužno dostaviti svoju procjenu za predloženog kandidata i mišljenje upravljačkih struktura Društva o programu rada direktora Fonda Uz zahtjev za izdavanje prethodne saglasnosti dostavlja se dokumentacija koja se odnosi na ispunjenje uslova predviđenih zakonskim, podzakonskim aktima i ovim Statutom.

Mandat direktora je 4 godine uz mogućnost ponovnog izbora.

Prava iz osnova radnog odnosa, direktor Fonda ostvaruje u Fondu.

Direktor Fonda, pored ispunjavanja općih uslova, ne može biti lice:

* 1. koje nema odgovarajuće stručne kvalifikacije, najmanje VSS-VII stepen stručne spreme (koji se vrednuje sa 240 ECTS bodova) ili drugog ili trećeg ciklusa Bolonjskog sistema studiranja, ekonomskog ili pravnog smjera, sposobnost i iskustvo potrebno za vođenje poslova Fonda,
	2. koje je bilo član nadzornog odbora, član uprave ili lice na drugom rukovodećem položaju u privrednom društvu kada je nad društvom otvoren stečajni postupak, donesena odluka o prisilnoj likvidaciji ili kojem je oduzeto odobrenje za rad, osim ako Komisija ocijeni da to lice nije svojim nesavjesnim ili nestručnim radom i postupanjem uticalo na uzrokovanje stečaja, prisilne likvidacije ili oduzimanje odobrenja za rad,
	3. koje nema dobar ugled ili bonitet,
	4. kojem je oduzeta odgovarajuća saglasnost ili odobrenje za obavljanje određenih poslova zbog nepoštivanja odgovarajućih propisa, ili kojoj su izrečene druge mjere prema zakonima koji su u nadležnosti Komisije, ili srodnih nadzornih i regulatornih tijela,
	5. protiv kojeg je pokrenuta istraga, odnosno protiv kojeg se vodi krivični postupak zbog krivičnog djela za koje se progoni po službenoj dužnosti, i s njim povezane osobe,
	6. koje je pravomoćno osuđeno za krivično djelo prouzrokovanja stečaja, izrade lažnog bilansa, ošteće- nja povjerilaca, zloupotrebe u stečajnom postupku, zloupotrebe ovlaštenja u privrednom poslovanju, zloupotrebe u postupku privatizacije, odavanje i neovlašteno otkrivanje poslovne tajne, te krivično djelo prevare i to za razdoblje od pet godina nakon pravomoćnosti presude kojom je osuđeno, a u to vrijeme se ne računa vrijeme provedeno na izdržavanju kazne,
	7. koje je pravomoćno osuđeno za prekršaj ili kazneno djelo koje predstavlja kršenje propisa iz nadležnosti Komisije, ili srodnih nadzornih i regulatornih tijela,
	8. za koje na osnovu dosadašnjeg ponašanja nije moguće opravdano zaključiti da će pošteno i savjesno obavljati poslove direktora Fonda,
	9. koje ne ispunjava uslove za direktora Fonda propisane zakonom koji uređuje osnivanje i poslovanje privrednih društava,
	10. koje je direktor drugog Fonda ili privrednog društva,
	11. kojem je Komisija odbila izdati saglasnost za obavljanje funkcije direktora Fonda i to najmanje godinu dana od dana donošenja rješenja kojim se odbija zahtjev za izdavanje saglasnosti za obavljanje funkcije direktora.

Pod iskustvom iz stava (1) tačka a) ovoga člana podrazumijeva se najmanje trogodišnje iskustvo na rukovodećim položajima u zatvorenom investicijskom fondu, odnosno pet godina

iskustva u vođenju poslova koji se mogu usporediti sa djelatnostima zatvorenog investicijskog fonda.

Direktor Fonda mora biti u radnom odnosu kod Fonda.

Direktor rukovodi poslovanjem, zastupa i predstavlja Fond prema trećim licima bez ograničenja i Društvu u pitanjima za koja nije ovlašten Nadzorni odbor, i odgovara za zakonitost poslovanja.

U vršenju svojih ovlaštenja direktor Fonda obavezan je djelovati u najboljem interesu Fonda i dioničara.

Direktor Fonda je dužan Nadzornom odboru Fonda osigurati blagovremene, pouzdane i detaljne informacije, posebno vezane za događaje koji mogu značajno uticati na uspješnost poslovanja Fonda.

Direktor Fonda je dužan prijaviti svaki direktni ili indirektni interes u pravnom licu s kojim Fond ima ili namjerava stupiti u poslovni odnos.

U slučaju iz prethodnog stava ovog člana direktor može sudjelovati u tom poslovnom odnosu na temelju pisane saglasnosti predsjednika nadzornog odbora.

**Član 65.**

**Dužnosti Direktora Fonda**

Dužnosti direktora Fonda su:

* kontroliranje donošenja i provedbe investicijske politike utvrđene prospektom i ovim Statutom i o tome najmanje dva puta godišnje pismeno izvještava Nadzorni odbor;
* praćenje i informisanje Nadzornog odbora Fonda o transakcijama dionicama za račun Fonda;
* najmanje dva puta u toku godine dužan je zatražiti pismeni izvještaj Društva o uslovima na tržištu kapitala bitnih za procjenu uspješnosti investiranja za račun Fonda, te o tome sa svojim osvrtom pismeno izvještava Nadzorni odbor;
* praćenje informacije o finansijskim pokazateljima poslovanja emitenta iz portfolia Fonda;
* kontinuirano praćenje svih priliva i odliva novčanih sredstava sa i na račun Fonda i o tome periodično izvještavanje Nadzornog odbora Fonda;
* učestvovanje u pripremi prijedlopga odluka i materijala za Skupštinu Fonda, praćenje i staranje o provedbi odluka Skupštine Fonda i Odluka Nadzornog odbora Fonda;
* analiziranje podataka o finansijskom poslovanju Fonda i davanje prijedloga za unaprijeđenje poslovanja Fonda, Društva i Nadzornog odbora Fonda;

**Član 66.**

**Razrješenje Direktora Fonda**

Direktor Fonda može se razriješiti prije isteka mandata na koji je izabran:

1. na lični zahtjev,
2. u slučaju da nije u mogućnosti ili ne vrši funkciju na koju je izabran,
3. u slučaju nelojalnosti prema Fondu, nezakonitog i nesavjesnog izvršenja obaveza, odnosno nepostupanja sa dužnom pažnjom,
4. kad izgubi povjerenje dioničara ili nadzornog odbora,
5. kad skupština ili nadzorni odbor odbije usvojiti godišnji izvještaj Fonda, koji uključuje finansijski izvještaj i izvještaj revizora, nadzornog odbora i odbora za reviziju, a da je zato utvrđena odgovornost direktora,
6. kad skupština ili nadzorni odbor utvrdi odgovornost direktora za štetu koju je pretrpio Fond zbog razloga iz čl. 258. i 261**.** Zakona o privrednim društvima,
7. kad Komisija oduzme saglasnost za obavljanje funkcije direktoru Fonda.

**ODBOR ZA REVIZIJU**

#  SASTAV, NAČIN IMENOVANJA I OVLAŠTENJA ODBORA ZA REVIZIJU

**Član 67.**

**Odbor za reviziju Fonda**

U Fondu se formira odbor za reviziju koji čine predsjednik i dva člana.

Predsjednika i članove odbora za reviziju bira skupština na prijedlog Nadzornog odbora ili dioničara odnosno grupe dioničara s najmanje 5% dionica s pravom glasa, na način i u postupku propisanom za izbor članova Nadzornog odbora.

Prijedlog kandidata za člana Odbora za reviziju mora sadržavati potrebne informacije i dokumentaciju koja se odnosi na ispunjavanje uvjeta predviđenih zakonom, drugim propisima i ovim Statutom.

**Član 68.**

**Predsjednik i članovi Odbora za reviziju Fonda**

Predsjednik i članovi Odbora za reviziju pojedinačno zaključuju ugovor sa Fondom, koji potpisuje direktor Fonda, u skladu sa odobrenjem skupštine.

Ugovorom iz prethodnog stava regulišu se prava, naknade, obaveze i odgovornost članova Odbora za reviziju.

Postupak rada, sazivanje sjednica, odlučivanje i sl. Odbora za reviziju definisano je Poslovnikom o radu Odbora za reviziju koji usvaja Odbor za reviziju.

**Član 69.**

Predsjednik i članovi Odbora za reviziju ne mogu biti članovi Nadzornog odbora i Uprave, zaposlen niti imati direktni ili indirektni finansijski interes u Fondu, izuzev naknade po osnovu te funkcije.

Naknada i druga prava članova odbora za reviziju uređuju se ugovorom na osnovu odluke skupštine.

**Član 70.**

**Obaveze Odbora za reviziju Fonda**

Odbor za reviziju je dužan izvršiti reviziju polugodišnjeg i godišnjeg obračuna i istovremeno kontrolu usklađenosti poslovanja Fonda i funkcioniranje organa Fonda u skladu sa odredbama Zakona o privrednim društvima, ostalim zakonskim ili podzakonskim aktima, ostalim relevantnim propsima i temeljnim načelima korporativnog upravljanja i o tome dostaviti izvještaj Skupštini i Nadzornom odboru najkasnije osam dana po okončanju revizije.

Pored poslova iz prethodnog stava Odbor za reviziju prati obim i rezultate vanjske revizije i istu usmjerava, ukazuje na rizike koji bi eventualno mogli uticati na uspješnost poslovanja Fonda, predlaže mjere u cilju smanjivanja finansijskih i drugih rizika u skladu sa Zakonom i Statutom.

**Član 71.**

**Ovlaštenja i odgovornosti Odbora za reviziju Fonda**

Svaki član Odbora za reviziju ovlašten je zahtijevati sazivanje sjednice Nadzornog odbora i skupštine kada smatra da su ugroženi interesi dioničara ili utvrdi nepravilnosti u radu predsjednika ili članova Nadzornog odbora i direktora.

# POSTUPAK PRIPAJANJA I SPAJANJA FONDA

**Član 72.**

**Oblik organizovanja**

 Fond ne može promijeniti oblik organizovanja.

**Član 73.**

**Pripajanje/spajanje Fonda**

 Fond se može pripojiti, prenosom imovine i obaveza na drugi Investicijski Fond (Fond sljednik) koji emituje svoje dionice u zamjenu za dionice pripojenog Fonda (Fond prednik) koji prestaje.

 Fond može se spojiti sa drugim Investicijskim fondom/Investicijskim fondovima, prenosom imovine i obaveza na novi Investicijski fond (Fond sljednik) koji spajanjem nastaje i emituje svoje dionice u zamjenu za dionice spojenih Investicijskih fondova (Fondovi prednici), koji prestaju.

**Član 74.**

Odluka o spajanju ili pripajanju Fonda sa drugim Investicijskim fondom donosi se na osnovu plana reorganizacije.

Plan reorganizacije obavezno sadrži:

1. oblik, firmu i sjedište Investicijskih fondova učesnika i Fondova sljednika;
2. vlasnička prava dioničara Fondova prednika u Fondu sljedniku;
3. opis, procjenu i raspodjelu imovine i obaveza Fonda prednika, koji se prenose na Fond sljednik, sa izvještajem revizora
4. datum od kojeg će vlasnici dionica Fonda sljednika moći sudjelovati u dobiti i uslove koji utječu na to pravo;
5. datum od kojega će se poslovi Fonda prednika računovodstveno iskazivati za Fond sljednika.

Plan reorganizacije obavezno sadrži pismeni izvještaj revizora o računovodstvenim iskazima Investicijskih fondova koji sudjeluju u spajanju odnosno pripajanju, a koji uključuje i:

1. naznaku metoda korištenih u utvrđivanju omjera zamjene;
2. mišljenje revizora da li je primijenjen odgovarajući metod, naznaku vrijednosti do kojih bi se došlo korištenjem drugih metoda i mišljenje o relativnom značenju svakog od metoda u utvrđivanju omjera zamjene;
3. opis problema vrednovanja sa kojim se revizor suočio, ako jeste.

**Član 75.**

Odluka o pripajanju drugom Investicijskom fondu i odluka o spajanju sa drugim Investicijskim fondom u novi Investicijski fond (Fond sljednik) obavezno sadrži odredbe kojim se uređuju sljedeća pitanja:

1. broju i klasi dionica koje Fond sljednik emitira u zamjenu za dionice pripojenih i spojenih Fondova;
2. datum pripreme bilansa stanja i bilansa uspjeha na osnovu kojih se vrši pripajanje ili spajanje;
3. datum početka korištenja prava sadržanih u dionicama Fonda sljednika;
4. vremenu i načinu emisije dionica Fonda sljednika;
5. doplati za dionice ili isplata dioničarima pripojenih i spojenih fondova od Fonda sljednika;
6. datum podnošenja Komisiji zahtjeva za odobrenje pripajanja ili spajanja;
7. povećanje osnovnog kapitala Fonda sljednika.

Prilikom pripajanja ili spajanja, povećanje osnovnog kapitala Fonda sljednika može se vršiti samo emisijom novih dionica, pri čemu doplate za dionice Fonda sljednika ne mogu biti veće od 10% nominalne vrijednosti dionica potrebnih za realizaciju spajanja.

# PRESTANAK FONDA

**Član 76.**

**Prestanak Fonda**

 Fond prestaje spajanjem, pripajanjem i na osnovu odluke Skupštine, u skladu sa zakonom i propisima Komisije.

 Pripajanje i likvidacija Fonda provodi se u skladu sa odredbama Zakona o privrednim društvima i Zakona o likvidaciji.

 Za slučaj likvidacije Fonda dioničari Fonda imaju pravo na podjelu ostatka likvidacijske mase Fonda razmjerno učešću dioničara u osnovnom kapitalu Fonda.

# POSTUPAK IZMJENA I DOPUNA STATUTA

**Član 77.**

**Postupak izmjena i dopuna Statuta Fonda**

 Prijedlog za izmjene i/ili dopune statuta u pisanom obliku skupštini Fonda može podnijeti Nadzorni odbor i dioničar ili grupa dioničara sa najmanje 5% dionica s pravom glasa.

Odluku o izmjenama i dopunama Statuta skupština donosi natpolovičnom većinom zastupljenih dionica s pravom glasa, osim kada se izmjene i dopune Statuta odnose na slučajeve za koje je ovim Statutom ili Zakonom o privrednim društvima izričito predviđeno donošenje odluka dvotrećinskom većinom.

# ZAVRŠNE ODREDBE

**Član 78.**

**Dan stupanja na snagu Statuta**

Danom stupanja na snagu ovog Statuta prestaje da važi Statut Fonda “*prevent* INVEST” d.d. Sarajevo broj: OPU-IP-743/15 od 23.12.2015. godine sa svim izmjenama i dopunama, a ovaj Statut u potpunosti stupa na njegovo mjesto.

**Član 79.**

Ovaj Statut stupa na snagu danom donošenja, a primjenjuje se danom izdavanja akta KVP FBiH kojim se daje prethodna saglasnost na prečišćeni tekst Statuta, izuzev ukoliko akt KVP BiH za prethodnu saglasnost bude izdat prije datuma Skupštine, u tom slučaju ovaj Statut stupa na snagu danom donošenja od kada se i primjenjuje.

**Član 80.**

Ovaj Statut se prilaže Prospektu Fonda i njegov je sastavni dio.

Sarajevo, 26.06.2018.godine

Broj: 34-21-SF-I/18

|  |  |
| --- | --- |
|  | **Predsjednik Skupštine** |